gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es gl gl gl ast gl gl gl gl gl gl gl gl gl gl gl pt de en sv fr de de gl gl gl gl gl pt gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - “A solución interésanos a nós e interésalle á federación”
Luns, segunda feira, 26 de setembro de 2022
OS PATROCINIOS SEGUEN SENDO O MOTIVO DE DISPUTA
Xavier Gómez, pai e representante do campión do mundo de triatlón amósase optimista ante a reunión que manterán coa federación estatal nas vindeiras semanas.
Imaxe de arquivo de Gómez Noya correndo coa selección galega
Achégase o comezo das competicións previstas para este 2009 no calendario internacional de triatlón, e isto apresura a resolución do contencioso que manteñen Xavier Gómez Noya e a Federación Española de Triatlón dende o pasado mes de Outubro. Así, a cuarta semana deste mes de xaneiro está prevista unha xuntanza á procura dun acordo para que o mellor triatleta do mundo poda participar nas mellores competicións do momento.
Despois das eleccións á dirección da federación estatal, celebradas o pasado outono, realizouse unha primeira reunión para achegar posturas antes de rematar o 2008. Nesta xuntanza a federación estatal anunciou que a marca deportiva de Xavier, Champion System, será tamén a que vista ao equipo estatal. A falta de que o organismo estatal ratifique de xeito formal este anuncio, o problema quedaría reducido a dous puntos: o reparto dos espazos publicitarios no traxe de competición, e a posibilidade de que o adestrador persoal de Gómez Noya, Omar González, poda acompañar ao triatleta nas competicións internacionais.
Optimismo ante a xuntanza
Ante esta xuntanza Xavier Gómez, pai e representante do tritaleta, declarouse optimista, afirmando que "a solución interésanos a nós e interésalles a eles". Ao falar dos patrocinios deixou claro que "estamos abertos a todo, coa idea de arranxar as diferenzas", mais recordou que a federación "tamén debe ceder, porque nós estivemos competindo anos con patrocinadores cos que non tiñamos nada que ver. Agora hai xente que nos está pagando para que os publicitemos e se non se ven nas carreiras marchan do teu carón".
Novo calendario das Series Mundiais
Estes días tamén se coñeceu o novo calendario das Series Mundiais, competición que se perfila como a máis atractiva do momento, tanto polo seu calendario como polos importantes premios económicos. Segundo Xavier Gómez esta competición é favorábel para o seu fillo, porque dá primacía á regularidade, obrigando aos corredores a estar presente en 5 das oito carreiras, incluída obrigatoriamente a última delas. O principal problema que supón é a concentración do calendario entorno á parte central do ano, xa que as oito carreiras realizaranse entre os meses de maio e setembro.
O calendario é o seguinte:
9 e 10 de maio en Singapur
30 e 31 de maio en Madrid
20 e 21 de xuño en Washington
11 e 12 de xullo en Kitzbühel
25 e 26 de xullo en Hamburgo
15 e 16 de agosto en Londres
22 e 23 de agosto en Yokohama
Do 9 ao 13 de setembro en Gold Coast (Australia)
O Parlamento exixe á Federación Española que lle deixe a Gómez Noya decidir os seus patrocinadores
Gómez Noya: “Non vou renunciar aos meus patrocinadores”
Deporte mediará entre Gómez Noya e a federación estatal
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto